LT
L 234/190
Europos Sąjungos oficialusis leidinys
2023 9 22
KOMISIJOS SPRENDIMAS (ES) 2023/1810 2023 m. rugsėjo 19 d. dėl prašymo pagal Deleguotojo reglamento (ES) 2015/2446 56 straipsnio 1 dalį taikyti išplėstinę kumuliaciją tarp Kambodžos ir Vietnamo bendrųjų muitų tarifų lengvatų sistemos tikslais pagal Deleguotąjį reglamentą (ES) 2015/2446 taikant kilmės taisykles tam tikroms medžiagoms arba dalims, naudojamoms dviračiams gaminti
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 64 straipsnio 3 dalį,
atsižvelgdama į 2015 m. liepos 28 d.
Komisijos deleguotąjį reglamentą (ES) 2015/2446, kuriuo Europos Parlamento ir Tarybos reglamentas (ES) Nr. 952/2013 papildomas išsamiomis taisyklėmis, kuriomis patikslinamos kai kurios Sąjungos muitinės kodekso nuostatos (2), ypač į jo 56 straipsnį,
kadangi:
(1)
Deleguotojo reglamento (ES) 2015/2446 56 straipsnio 1 dalyje nustatyta, kad Europos Sąjungos bendrąja lengvatų sistema (BLS) besinaudojančios šalys gali paprašyti taikyti išplėstinę kumuliaciją su šalimi, su kuria, vadovaujantis galiojančio Bendrojo susitarimo dėl muitų tarifų ir prekybos (GATT) XXIV straipsniu, Sąjunga yra sudariusi galiojantį laisvosios prekybos susitarimą (LPS);
(2)
Deleguotojo reglamento (ES) 2015/2446 56 straipsnio 1 ir 2 dalyse nustatytos sąlygos, kuriomis BLS besinaudo­ jančioms šalims gali būti leidžiama naudoti, taikant išplėstinę kumuliaciją, medžiagas, kilusias iš šalies, su kuria Sąjunga yra sudariusi galiojantį laisvosios prekybos susitarimą pagal GATT XXIV straipsnį.
Visų pirma 56 straipsnio 1 dalyje nustatyta, kad tokia kumuliacija gali būti taikoma tik po to, kai išplėstinę kumuliaciją taikančios šalys įsipareigoja laikytis BLS kilmės taisyklių, ES ir Vietnamo LPS nustatytų kilmės taisyklių ir visų kitų nuostatų, susijusių su kilmės taisyklių įgyvendinimu, arba užtikrinti, kad jų būtų laikomasi, taip pat prireikus teikti pagalbą administracinio bendradarbiavimo klausimais, siekiant užtikrinti teisingą šių taisyklių įgyvendinimą tiek Sąjungos, tiek viena kitos atžvilgiu;
(3)
Komisija turi priimti sprendimą dėl tokio prašymo laikydamasi savo vidaus procedūrų;
(4)
2022 m. gruodžio 2 d. raštu Kambodža pateikė prašymą taikyti išplėstinę kumuliaciją su Vietnamu pagal Deleguotojo reglamento (ES) 2015/2446 56 straipsnio 1 dalį.
Prašymas pateiktas dėl tam tikrų medžiagų arba dalių, naudojamų Vietnamo kilmės dviračiams gaminti ir naudotinų kaip Kambodžos kilmės medžiagos, naudojamos Suderintos sistemos (SS) 87.11, 87.12 ir 95.03 pozicijoms priskiriamiems dviračiams, kuriems taikomi BLS lengvatiniai tarifai, gaminti ir eksportuoti juos į Europos Sąjungą;
(5)
pagrįsdama savo prašymą Kambodža priminė, kad Vietnamas nuo 2023 m. sausio 1 d. išbrauktas iš BLS besinaudojančių šalių sąrašo, todėl dviračiams gaminti naudojamos Vietnamo kilmės medžiagos arba dalys laikomos neturinčiomis kilmės statuso; taigi Kambodžos dviračių gamintojai negali pasinaudoti BLS bemuičiu
(1) OL L 269, 2013 10 10, p. 1.
(2) OL L 343, 2015 12 29, p. 1.